Source: http://politeia.org.ro/stiri-revista-presei/revista-presei-30-octombrie-o-clasa-politica-unita-ca-o-famiglie-udrea-psd-oprea-nitu-urdareanu-nichita/41723/
Timestamp: 2018-10-24 01:41:49+00:00

Document:
Revista Presei – 30 octombrie. O clasă politică unită ca o famiglie: Udrea-PSD, Oprea-Nițu, Urdăreanu-Nichita! | PoliteiaWorld
Home » Stiri / Revista Presei	» Revista Presei – 30 octombrie. O clasă politică unită ca o famiglie: Udrea-PSD, Oprea-Nițu, Urdăreanu-Nichita!
Revista Presei – 30 octombrie. O clasă politică unită ca o famiglie: Udrea-PSD, Oprea-Nițu, Urdăreanu-Nichita!
30/10/2015 Autor Cetatean Categorii: Stiri / Revista Presei
Buna dimineata intr-o zi de vineri, 30 octombrie. Vineri, temperaturile vor continua să scadă în cea mai mare parte a ţării. Valorile maxime vor fi mai mici decât mediile climatologice în sud şi în est, în timp ce în restul teritoriului ele se vor menţine apropaiate de normalul perioadei, chiar uşor mai ridicate în nord-vest, informează Administraţia Naţională de Meteorologie (ANM). Aşadar, temperaturile maxime se vor situa între 8 grade în Moldova şi 16 grade în Maramureş şi în nordul Crişanei. Noaptea va fi rece în toate regiunile, cu minime preponderent negative, cu valori de la -11 grade în estul Transilvaniei, până la 6 grade în Dealurile de Vest. Cerul va fi mai mult senin, exceptând extremitatea sudică şi de sud-est, unde vor fi înnorări temporare. Vântul va avea intensificări pe parcursul zilei în sudul Banatului, în Oltenia, Muntenia, Dobrogea, precum şi în zona montană, apoi va slăbi în intensitate. Local se va forma brumă şi pe arii restrânse, mai ales dimineaţa şi noaptea, se va semnala ceaţă. ÎN BUCUREŞTI: vremea va fi uşor mai rece decât în mod normal la această dată. Temperatura maximă va fi de 11…12 grade, iar cea minimă de 2…3 grade, mai scăzută, spre 0 grade, în zona preorăşenească. Cerul va avea înnorări pe parcursul zilei, apoi se va degaja treptat. Vântul va sufla slab şi moderat.
Tiberiu Urdareanu a fost retinut de procurorii DNA pentru dare de mita iar Gheorghe Nichita pentru luare de mita. Primarul suspendat al Iasului ar fi primit o parte din cei 10% solicitati din valoarea unui contract incheiat de primarie cu asocierea UTI – IBC. Procurorii anticoruptie au dispus joi seara punerea in miscare a actiunii penale si retinerea pentru 24 de ore a omului de afaceri Tiberiu Urdareanu, membru UNPR si patronul grupului de firme UTI, si a primarului suspendat al Iasului Gheorghe Nichita (PSD), sub acuzatiile de dare de mita, respectiv luare de mita, se arata intr-un comunicat de presa transmis de Directia Nationala Anticoruptie. Tiberiu Urdareanu a parasit sediul DNA in jurul orei 19:05, dupa ce a fost audiat aproape cinci ore, cu catuse la maini si a fost urcat intr-o masina cu girofar. Acesta este cercetat pentru acte de coruptie, dupa cum anuntase anterior societatea UTI Grup, condusa de omul de afaceri. Gheorghe Nichita a parasit si el sediul DNA, cu catuse la maini, in jurul orei 21:12, fiind dus in arestul politiei, dupa audieri care au durat circa opt ore. La plecarea de la audieri, Urdareanu nu a dorit sa discute cu ziaristii, marginindu-se sa declare: “Nu pot sa comentez”. Procurorii DNA il acuza pe Gheorghe Nichita ca in august 2013 fi solicitat si primit de la Urdareanu si de alti inculpati in dosar mai multe foloase necuvenite pentru a agrea castigarea licitatiei de catre asocierea UTI – IBC si semnarea contractului respectiv, in valoare de 69.614.309 lei (fara TVA). Potrivit DNA, Nichita ar fi primit concret pana in prezent urmatoarele foloase materiale constand in: o parte din suma totala de 10% din valoarea contractului atribuit. Integral pe Hotnews
Procurorul care a închis cazul de plagiat al lui Ponta, propus adjunct la Secţia de urmărire penală a Parchetului General. Cristian Lazăr, magistratul care a respins contestaţia la rezoluţia de neîncepere a urmăririi penale în cazul de plagiat al lui Victor Ponta, este propus de ministrul Justiţiei, Robert Cazanciuc, în funcţia de procuror şef adjunct al Secţiei de urmărire penală şi criminalistică a Parchetului ÎCCJ. Potrivit unui comunicat de presă al Ministerului Justiţiei, la formularea propunerii ministrul Robert Cazanciuc a fost avut în vedere faptul că din 17 iunie 2013 procurorul Cristian Lazăr ocupă cu delegaţie funcţia de procuror şef adjunct al Secţiei de urmărire penală şi criminalistică a Parchetului Înaltei Curţi de Casaţie şi Justiţie, având ”o bogată experienţă profesională şi managerială”. “În conformitate cu prevederile legale în vigoare, ministrul Justiţiei, Robert Cazanciuc, a transmis joi, 29 octombrie 2015, Consiliului Superior al Magistraturii solicitarea de emitere a avizului în vederea numirii domnului procuror Lazăr Aurel Cristian în funcţia de procuror şef adjunct al Secţiei de urmărire penală şi criminalistică din cadrul Parchetului de pe lângă Înalta Curte de Casaţie şi Justiţie”, menţionează Ministerul Justiţiei. Integral pe Gandul
Deh, fiecare cu versiunea lui! Secretele Revoluţiei din ’89, deconspirate de fostul şef al Securităţii, generalul Vlad, după 26 de ani de tăcere: „Nu am fost cooptat în FSN pentru că nu făceam parte din «Cupolă»“. Fostul şef al Securităţii din timpul evenimentelor din decembrie 1989, generalul Iulian Vlad, a făcut, joi, primele declaraţii publice, după 26 de ani, în legătură cu împrejurările în care a fost răsturnat regimul comunist. Acesta a spus că el şi generalul Guşe nu au fost cooptaţi în ceea ce s-a numit „Cupolă“, adică Consiliul Frontului Salvării Naţionale (CFSN). Iulian Vlad (84 de ani) a fost condamnat la 25 de ani de închisoare pentru evenimentele din decembrie 1989, din care a executat patru ani la Penitenciarul Jilava. Generalul a avut joi, 29 octombrie, prima ieşire publică, după 26 de ani de tăcere, în cadrul Conferinţei cu tema «1989 – Adevăr şi manipulare», organizată de Universitatea „Constantin Brâncuşi“ din Târgu Jiu. „Sunt profund emoţionat. Sunt emoţionat pentru că, după 26 de ani de tăcere impusă sau autoimpusă, iau pentru prima oară cuvântul în public, în afara depoziţiilor pe care le-am făcut în propriile mele procese, trei la număr, în urma cărora m-am ales cu o condamnare de 25 de ani de închisoare, din care am executat neîntrerupt patru ani, cei mai mulţi la închisoarea Jilava“, a spus generalul în rezervă. Iulian Vlad a explicat că nu a fost cooptat în CFSN pentru că, alături de generalul Guşe, nu făceau parte din noua grupare care a pus mâna pe putere după Revoluţie, grupare care a purtat diferite denumiri, printre care şi «Cupolă». Integral pe Adevarul
Ambasadorul SUA, discuție cu conducerea CSM. Ambasadorul american la București, Hans Klemm, a discutat, joi, la Consiliul Superior al Magistraturii, cu președintele Marius Badea Tudose și cu vicepreședintele Bogdan Gabor. Imediat după vizita ambasadorului la CSM, conducerea Consiliului ar fi cerut apărarea independenței justiției față de declarațiile șefului Comisiei Juridice din Senat, la cererea judecătorului Norel Popescu, cel ales în Consiliu cu autocarul PSD. Cătălin Boboc a precizat, marți, pentru România liberă, că Popescu este ”singurul (judecător, n.red.) pentru care PSD susține validarea pe șase ani, deși pentru toți ceilalți înlocuitori s-a votat pentru restul mandatului”. În cadrul întâlnirii, ambasadorul Klemm a reafirmat sprijinul Statelor Unite ale Americii în identificarea şi dezvoltarea unor mecanisme eficiente de colaborare, care să susţină independenţa justiţiei, lupta împotriva corupţiei şi statul de drept în România, se arată într-un comunicat al CSM. Pe de altă parte, șeful și vicepreședintele CSM i-au prezentat lui Hans Klemm prioritățile Consiliului pentru această perioadă: garantarea independenţei sistemului judiciar şi responsabilizarea acestuia, evaluarea impactului intrării în vigoare a noilor coduri civile şi penale, formarea profesională a magistraţilor, luarea măsurilor pentru buna funcţionare a instanţelor şi parchetelor, formularea propunerilor de modificări legislative cu privire la legile justiţiei şi demersuri privind recuperarea bunurilor provenite din infracţiuni. Surse din CSM spun că, după vizita lui Hans Klemm, a fost sesizată Inspecția Judiciară pentru a apăra independența justiției, în legătură cu articolul României libere, ”Exclusiv. Mandatul judecătorului CSM Norel Popescu, ales cu autocarul PSD, pe masa senatorilor juriști. PSD vrea mandat de șase ani”, în care Rl a arătat cum magistratul Norel Popescu ar putea primi un mandat de șase ani la CSM, în condițiile în care el este judecător la Consiliu de aproape doi ani. Integral pe Romania Libera
Inspecţia Judiciară a CSM verifică dacă procurorii Capitalei au competenţa să facă urmărirea penală în dosarul coloanei oficiale a lui Oprea. Inspecţia Judiciară face verificări în cazul dosarului de la Parchetul Tribunalului Bucureşti privind decesul poliţistului Bogdan Gigină, în legătură la posibile încălcări ale dispoziţiilor procedurale referitoare la competenţa de efectuare sau supraveghere a urmăririi penale. Inspecţia judiciară a CSM invocă „relatările recente din mass media”. Au existat opinii şi informaţii pe surse cum că dosarul în care este implicat şi Gabriel Oprea ar putea ajunge fie la Parchetul General, care poate ancheta miniştri, fie la DNA, care poate ancheta presupuse fapte de abuz în serviciu ale vicepremierului. Procurorii Parchetului Capitalei nu au procedural posibilitatea de a-l pune pe Oprea sub urmărire penală, pentru că anchetarea miniştrilor nu intră în competenţa sa. Inspecţia Judiciară face verificări în cazul dosarului de la Parchetul Tribunalului Bucureşti privind decesul poliţistului Bogdan Gigină, în legătură la posibile încălcări ale dispoziţiilor procedurale referitoare la competenţa de efectuare sau supraveghere a urmăririi penale. Integral pe Gandul
Cine l-a eliberat pe Sorin Oprescu din Arestul Politiei Capitalei? Primarul suspendat al Capitalei, Sorin Oprescu, a fost eliberat, joi, din Arestul Politiei Capitalei printr-o decizie definitiva a Curtii de Apel Bucuresti luata de judecatoarea Viorica Costiniu, sotia magistratului Florin Costiniu, condamnat la patru ani de inchisoare cu suspendare in dosarul fostului senator PSD, Catalin Voicu, au declarat pentru Hotnews surse judiciare. Viorica Costiniu l-a eliberat pe Sorin Ovidiu Vantu din arest si a refuzat sa-l aresteze pe omul de afaceri Puiu Popoviciu. Inalta Curte de Casatie si Justie a anulat, in martie, o decizie a judecatoarea Costiniu prin care trimitea inapoi la DNA dosarul fostului presedinte al Consiliului Judetean Mehendinti, Adrian Duicu (PSD), pe motiv ca nu este intocmit corect si trebuie refacut. De asemenea, judecatoarea a mai decis atunci si eliminarea din dosar a a 7 CD-uri cu interceptari din dosar si chiar eliminarea cu totul a stenogramelor de pe cele 7CD-uri, acestea nemaiputand fi avute in vedere ca probe. Sectia pentru judecatori a Consiliului Superior al Magistraturii (CSM) a decis, in septembrie 2011 [Nota Cetatean – a fost un vot strans], ca magistratul Viorica Costiniu are dreptul sa judece dosare de coruptie instrumentate de catre Directia Nationala Anticoruptie (DNA). Decizia CSM a fost luata pe fondul unei solicitarii a procurorilor anticoruptie care sustineau ca exista “aparenta de afectare a impartialitatii” Vioricari Costiniu” ca urmare “a resentimentelor” acesteia, dupa arestarea si trimirea in judecata a sotului magistratei, Florin Costiniu – fost presedinte al Sectiei civile de la instanta suprema. Integral pe Hotnews
„Securistul Apa Nova” își făcea reclamă la violarea intimității. Imediat după înființare, firma de „spionaj” a afaceristului implicat în dosarul Apa Nova a obținut profituri fabuloase. Fiul lui Sterian Teodor a fost partener de afaceri cu oamenii lui Radu Mazăre și cu fostul șef al Poliției, Florin Sandu. Sterian Teodor, cel care se presupune că le-ar fi fotografiat pe Elena Udrea, Alina Bica și Ana Maria Topoliceanu la cumpărături în magazine de lux din Paris, și-a deschis firma de spionaj cu puțin timp înainte de a semna primul contract de supraveghere a angajaților ApaNova. Firma de spionaj a lui Teodor, SIS Strategy, a fost înființată în martie 2010. În același an, societatea nou înregistrată a semnat primul contract pentru filajul și urmărirea angajaților societății Apa Nova – Veolia, firme cu capital francez. Potrivit DNA, Teodor ar fi interceptat ilegal angajaţii companiei, fiind montate sisteme de supraveghere în birouri, astfel încât aceştia să nu divulge „activităţile nelegale” ale firmei. Succesul în afaceri al firmei lui Teodor se datorează relației de rudenie a acestuia cu Traian Semenescu, cel care dirija interesele Apa Nova în București și care era nașul de cununie al acestuia. Un an mai târziu, în 2011, cifra de afaceri a societății era de 2,3 milioane de lei și un profit de 1,1 milioane de lei pentru firma cu trei salariați. Următorul an, cifra de afaceri a societății s-a dublat, la fel și profitul care a ajuns la 2,1 milioane de lei. Pe site-ul firmei, Teodor se laudă cu serviciile pe care le oferă. „Echipele noastre de specialiști în domeniul anti- interceptării sunt întotdeauna pregătite pentru a se deplasa fie la sediul companiei dumneavoastră, fie în locații particulare pentru a identifica microfoanele sau dispozitivele de înregistrat amplasate ilegal”. Integral pe EVZ
Ziua in care Plahotniuc a aratat ca este noul serif in Moldova. Ce inseamna pentru moldoveni, pentru Romania si pentru echilibrul de forte in regiune? Partidul lui Vlad Plahotniuc a darimat astazi guvernul din care facea parte. Cu doua saptamini in urma, procurorul apropiat de acelasi partid ceruse arestarea lui Vlad Filat, concurentul lui Plahotniuc pentru puterea absoluta in Moldova. Acum, cu PLDM in degringolada, Plahotniuc are toate cartile in mina pentru formarea unui nou guvern care sa mimeze orientarea pro-europeana. El are insa si cartile necesare pentru a deraia complet Moldova din drumul spre Europa. Cu o criza economica si sociala in progresie, cu mari sanse de conflicte interne, Moldova se vede condusa de un stapin in comparatie cu care Sorin Ovidiu Vintu, Voiculescu sau Patriciu par domnisoare de pension. Dar cine este Plahotniuc? Genul de racket mai destept decit angajatorii lui, Plahotniuc a acumulat bani si a devenit un nume cunoscut in Moldova in anii 2000, cind a ajuns director general al Petrom Moldova. Din acel moment a inceput sa acumuleze si putere politica, pe care a folosit-o initial ca sa cistige influenta pe linga Vladimir Voronin, apoi ca sa rupa o parte din partidul acestuia si sa construiasca un partid tot mai important in Moldova, Partidul Democrat. A continuat sa stringa bani prin afaceri in domenii diverse, dar esential pentru el a fost controlul pietei media: prin agentia lui publicitate controleaza mare parte din bugetele de reclama din tara, detine mare parte din piata TV si radio prin trustul Prime TV. Integral pe Hotnews
Prietenul la nevoie se cunoaste! Cum a schimbat PSD litera legii special pentru a o salva pe Elena Udrea de cătuşe. Deputaţii Puterii au modificat pe loc procedura parlamentară care se referă la solicitările Justiţiei privind reţinerea şi arestarea unui parlamentar. Totul, pentru a o salva pe Elena Udrea de arest preventiv. Reprezentanţii PSD, UNPR şi ALDE, partide care formează actuala majoritate parlamentară, au luat două decizii majore care au condus la imposibilitatea arestării preventive a deputatului Elena Udrea. Prima se referă la separarea reţinerii de arestare preventivă, această sarcină revenindu-le celor din Comisia Juridică, care au redactat două proiecte de hotărâre distincte. De cea de-a doua mutare s-au ocupat deputaţii Puterii din conducerea Camerei Deputaţilor, care au bulibăşit intenţionat procedura de vot. Mai jos, filmul complet al evenimentelor. Operaţiunea de salvare a Elenei Udrea de la arestare a început în ziua de vineri, 23 octombrie, când Comisia Juridică a cerut trei voturi în loc de două, aşa cum s-a întâmplat în alte cazuri similare. Mai întâi, s-a supus la vot încuviinţarea urmăririi penale, care făcea obiectul unei cereri individuale ale procurorilor. Deputaţii au aprobat începerea urmăririi penale a Elenei Udrea, după care a trecut la cealaltă solicitare a DNA privind reţinerea şi arestarea. La cererea aleşilor Puterii, Comisia Juridică a stabilit să se dea alte două voturi, pentru reţinere, pe de-o parte, şi pentru arestare preventivă, pe de altă parte, şi au înaintat către conducerea Camerei Deputaţilor două proiecte de hotătâre distincte. În toate celelalte cazuri care l-au precedat pe cel al Elenei Udrea, deputaţii jurişti au acordat un singur vot şi au întocmit un singur proiect de hotărâre, care cuprindea atât reţinerea, cât şi arestarea. Adică, deputaţii, fie aprobau cererea privind reţinerea şi arestarea deputatului, fie o respingeau. Nu exista, astfel, varianta în care deputaţii să voteze în favoarea reţinerii şi împotriva arestării, aşa cum s-a întâmplat în cazul Elenei Udrea. Integral pe Adevarul
Alt prieten! Ce are de ascuns procurorul general Nitu? Ce ii datoreaza lui Gabriel Oprea? Pornind de la niste informatii credibile, potrivit carora procurorul general Tiberiu Nitu beneficiaza zilnic de dispozitiv de insotire din partea Politiei Rutiere, deci fara nicio conditie de urgenta, inclusiv in afara Bucurestiului, iar un motociclist care il insotea ar fi suferit anul acesta un accident in zona Ploiesti, am cerut clarificari de la Ministerul Public in baza Legii accesului la informatiile publice. Raspunsul a fost nu numai incomplet, dar si ambiguu: “Procurorul General al Parchetului de pe langa Inalta Curte de Casatie si Justitie nu beneficiaza de coloana oficiala. Procurorului General ii este asigurat de institutiile statului cu atributii specifice un dispozitiv de insotire si protectie.” Ce inseamna institutii ale statului cu atributii specifice? Una este, probabil, SPP. In ordine. Dar care sunt celelalte? Este MAI una dintre institutiile cu atributii specifice? Deci are dl Nitu politist/politisti care il insotesc si ii deschid drumul in trafic? Care este baza legala? De cate ori s-a intimplat de la inceputul anului? Am cerut din nou Ministerului Public, tot in baza legii accesului la informatiile publice, sa explice “explicatia”. Foarte straniu mi se pare faptul ca la intrebarea privind accidentul motociclistului nu am primit niciun raspuns. Daca el nu s-ar fi produs, nu vad de ce Ministerul Public nu infirma clar. In timp ce dl Nitu ocoleste rasunsurile, apar date suplimentare despre dispozitivul sau, dezvaluite de jurnalistul TVR Alexandru Costache, pe pagina sa de Facebook: “Sursele ne spun ca Nitu avea si motociclist de la Politie, iar dupa accident, a vrut sa renunte la antemergatorul de la Rutiera, insa i s-ar fi spus sa-l pastreze, ca nu-i nicio problema, doar ca motociclistul a trecut pe un Passat. Integral pe Ziare.com
17 Raspunsuri la Revista Presei – 30 octombrie. O clasă politică unită ca o famiglie: Udrea-PSD, Oprea-Nițu, Urdăreanu-Nichita!
Miki30/10/2015 at 07:46
Cupola este un nume reprezentativ … imi aduce aminte de o discutie de pe Politeia de acum vreo 3-4 ani despre o situatie similara intr-un oras din US (nu imi aduc aminte care, parca New York). Dar numele si functia erau aceleasi.
intamplator30/10/2015 at 10:27
NYC “tamammy hall” clubul unde interlopii desemnau in pruma jum a sec XX primarul orasului
ps nu sunt sigur unde e”mm” la primul sau la al doilea m
Miki30/10/2015 at 11:18
Exact .. numele corect este Tamanny Hall. Informatii mai multe sunt pe wiki.
MB30/10/2015 at 08:36
Asteptand o masina, aud fara sa vreau un crampei dintr-o discutie dintre doi domni de varsta a treia:
`Suntem pe mana unor infractori. Lucram in urma cu vreo 10 ani undeva, la Dragnea, la un restaurant….
ziua se scuipau … ii vedeai pe la TV….. iar seara ii vedeai pe toti la restaurant….. Bine zici, suntem pe mana unor infractori … iar presedintele nu zice nimic …. nici el nu e mai departe de ponta…. `
A A30/10/2015 at 08:38
Aici sa ajunga alegatorii porcilor ca-i pentru ei, in trena planetei:
http://cdanews.com/2015/10/nasa-discovers-comet-lovejoy-spews-alcohol-and-sugar/
Monik30/10/2015 at 08:58
http://www.comisarul.ro/politic/cutremur/a-mai-cazut-un-cap-din-hydra-monaco-au-ma_606231.html
Imi amintesc cum , imediat dupa divort, Mihaela Radulescu a transmis presei o scrisoare deschisa în care scrie:
“Am fugit de un soț care mă înșela și care începuse să trăiască cum trăiesc mai toți milionarii cu bani făcuți peste noapte – șmecherește, în orgii sexuale și financiare”, declara Mihaela Rădulescu. “Aș vrea să vorbesc la modul general despre milionarii care au transformat România în terenul lor de joacă, unde jocul lor preferat e Monopoly, dar nu prea am cum să nu mă împiedic din când în când și de fostul soț. Îl veți regăsi, bine ascuns, deci trebuie să căutați bine, în toate campaniile electorale, când de-o parte, când de cealaltă, îl veți regăsi în off-shore-uri îndepărtate, în terenuri dintre cele mai disputate și chiar drept pușculiță pentru banii unor grei politicieni din țara asta fără stăpân. (…) Pe numele meu nu a existat nimic, niciodată. Și am trăit împreună 10 ani. Care dintre noi credeți că este cinstit în acest caz ?”
In acelasi timp Schwartzenberg spunea ca fosta are “siguranţă financiară”… “Şi ea are câteva milioane de euro. A făcut un milion de euro numai anul trecut. Are case, proprietăţi pe numele ei.”
“Cine a trait ca un milionar toti anii astia a fost ea. Ceasuri de sute de mii, bijuterii de milioane, sute si mii de pantofi sau haine.”
zigzag30/10/2015 at 09:25
zigzag30/10/2015 at 09:33
Simt nevoia să repet ce-am mai scris, pentru că numai așa putem înțelege ce i se întîmplă lui Gabriel Oprea. În bătălia electorală, SRI s-a împărțit în două: Gruparea lui George Maior și Gruparea lui Florian Coldea. Gruparea lui George Maior a fost din tabăra lui Victor Ponta. Din această tabără au mai făcut parte: Gabriel Oprea, Elena Udrea, Alina Bica, Horia Georgescu. Gruparea lui Florian Coldea a fost din tabăra lui Klaus Iohannis. Din această tabără au mai făcut parte: Codruța Kovesi, Livia Stanciu, președinta ÎCCJ, Vasile Blaga, Alina Gorghiu.
http://www.stiripesurse.ro/cristoiu-dezvaluiri-din-jurnalul-elenei-udrea-oprea-pe-cale-sa-fie-arestat-preventiv_971592.html
intamplator30/10/2015 at 10:24
Nu contest ca exista “grupuri de interese”
Cristoiu insa ar trebui sa ia o pauza/de un an tot scrie ca tara asta e condusa de sri
Probabil,dar ce face el ca asta sa nu mai fie posibil/ce il impiedica pe un”maestru”in ale jurnalisticii sa promoveze oameni” curati”el o tine gaia matzu cu udrea lui iar acum aparator al lui oprea
Cazul oprea chiar e de studiat: Jumate din media sustine ca el controleaza tot ,cealalta jumate ca i se insceneaza
Lucrurile sunt mai simple: Oprea si a depasit demult limitele de incompetenta si trebuie sa plece/in speta de acum e vinovat politic si in orice tara numita “democratie” in astfel de cazuri se face pasul inapoi
Poate dupa un timp sa revina e ok,dar pasul inapoi,demisia,trebuie
zigzag30/10/2015 at 10:33
nu cred ca are voie sa ia pauza .. omul lupta cu Binomu’ ( mereu uita sa ne zica cum a ajuns Binomu in functii – cu forta , prin lovitura de stat , au mostenit functiile ? inca nu mi am dat seama )
Sare'n Ochi30/10/2015 at 10:19
Monik30/10/2015 at 11:07
Intre doua vocale, dublam consoana… asta imi amintesc eu 🙂
“tammany hall”
Short vowel, one consonant, double (the last consonant): beg-begged-begging
Short vowel, two or more consonants, do not double” (the last consonant): help-helped-helping
Words (verbs) ending with the letter “x” are not doubled because the letter “x” is a blend of two consonants “ks”: fix-fixed-fixing
depemures30/10/2015 at 11:31
aceasta stire nu prea intereseaza presa si aproape deloc pe politicieni ; se porneste de la un
amendament la Proiectul de buget al UE pentru 2016 !! 😀
“Monica Macovei obține votul Parlamentului European pentru propunerea privind posibilitatea introducerii votului electronic pentru toți cetățenii Uniunii Europene”
“Participarea la vot a cetățenilor în țara lor de origine, dacă locuiesc în alt stat, este tot mai redusă, și este afectată de birocrație și de proceduri electorale învechite și greoaie. Cetățenii UE, inclusiv românii, se bucură acum de libertatea de circulație și de a trăi și a munci în statele membre. Nu trebuie să le îngrădim sau să le limităm dreptul la vot. Avantajele sistemului de vot electronic sunt considerabile și trebuie să vedem cum poate fi folosit în avantajul cetățenilor UE și al democrației”, a declarat Monica Macovei.
Proiectul-pilot propus de Monica Macovei, ca amendament la Proiectul de buget al UE pentru 2016, urmărește identificarea modalităților alternative de vot la distanță, cu accent pe votul electronic, și elaborarea unui “Ghid de bune practici privind votul la distanță”
http://www.monica-macovei.ro/blog/2015/10/28/monica-macovei-ob%C8%9Bine-votul-parlamentului-european-pentru-propunerea-privind-posibilitatea-introducerii-votului-electronic-pentru-to%C8%9Bi-ceta%C8%9Benii-uniunii-europene-comunicat-de-presa/
Monik30/10/2015 at 11:50
Scrisoare deschisa catre presedintele Klaus Iohannis:
http://www.ziare.com/politica/lege/apelul-monicai-macovei-pentru-presedintele-iohannis-sa-isi-asume-in-fata-diasporei-esecul-1390576
Mircea Rusu30/10/2015 at 13:52
Un bocanc in fata lui Pinocchio:
http://m.hotnews.ro/stire/20543026
“Nu am solicitat o intrevedere premierul Romaniei, Victor Ponta. Suntem de parere ca domnia sa trebuie sa stea de vorba cu alte institutii.”
depemures30/10/2015 at 14:04
Domn`e da` are o durere-n ditai tartita pinocchio de grija tarii,de nu mai poate. Nu mai poate si se vede ca trebuie musai sa asiste la o etapa din F1 …
Mai ramane o intrebare : pe banii cui ?
Biroul de Presă al Guvernului a anunțat, miercuri, că primul-ministru face o deplasare de lucru în Mexic la invitația președintelui Enrique Peńa Nieto. Inițial, delegația română trebuia condusă de Radu Puchiu, secretar de stat la Cancelaria premierului, invitația fiind pentru reprezentarea României la un summit internațional destinat funcționarilor publici și reprezentanților societății civile. Victor Ponta a decis să profite de acest eveniment din Mexic pentru a putea merge, în cadrul delegației oficiale, la cursa de Formula 1 din acest weekend din capitala mexicană.
Faptul că summit-ul din Mexic, la care participă premierul Victor Ponta, este destinat funcționarilor de stat reiese din agenda evenimentului. În afara lui Victor Ponta (care nici măcar nu este prezentat ca primul-ministru al României, ci simplu Victor Ponta, ca și participanții care plătesc pentru a asista la eveniment), cel mai important participant vine tot din Balcani. Este vorba de vicepreședintele parlamentului de la Belgrad, Gordana Comic.
http://cetateanul.net/investigatii/victor-ponta-a-plecat-intr-o-delegatie-in-mexic-la-un-summit-al-functionarilor-doar-pentru-a-asista-la-cursa-de-formula-1/
Cetatean30/10/2015 at 14:36
http://politeia.org.ro/editoriale/baronii-psd-si-onoarea-lor-gheorghe-nichita/41737/
« Baronii PSD si “onoarea” lor: Gheorghe Nichita
Provocarea mandatului pentru Klaus Iohannis: lucrul bine făcut sau compromisul bine digerat? »

References: CSM 
 CSM 
 CSM 
 CSM 
 CSM 
 CSM